Ab tak, "Arrow" aur "Flash" main..
Shukriya, yaar.
Koi baat nahin.
Barry nay kaha tha ke tumhein hamaari madad chaahiye.
Koi bohot hi khatarnaak tumhaaray peechhay para hai.
Isay mujhay dedo, aur main tumhein aasaan maut dedoonga.
Tum jis aadmi ko dhoond rahay ho, uss ka naam Vandal Savage hai.
Aik daaemi insaan.
Chay-Ara, main hoon, Khufu.
Hum har zindagi main aik doosray ki taraf khinchay chalay aatay hain.
Aur hamaaray marnay ke baad, hum dobaara zinda hotay hain.
Tumhein maaloom hai, Vandal Savage kon hai?
Har zindagi main woh hamein dhoond hi laita hai.
Hamein lagta hai woh Staff of Horus dhoondnay ki koshish kar raha hai.
Main kabhi woh nahin ban paaongi jo main asal main hoon,
agar main nay jaanay nahin diya.
Nahin!
Chay-Ara.
Shehzaaday Khufu, meray baitay.
Tum yahaan kya paish karnay aaye ho?
Abbu,
hum yeh taufa, sab ke muhaafiz keliye laaye hain, Horus.
Unn par Khuda ki rehmat ho.
Yeh acha tauhfa hai, Khufu.
Kam az kam aik Khuda ke qaabil hai.
Aur phir bhi, pujaari Chay-Ara...
iss baat say raazi nahin.
Aap ki paish kash bohot achi hai, meray shehzaaday.
Agar thori bachkaana nahin.
Bachkaana?
Yeh sochna ke Horus khush hoga, in..
trifle say.
Uss ki adam itminaani
har din ke saath barhti jaati hai.
Celestial pathar aik sadi main aik dafa girtay thay.
Ab woh chaand ke har rukh ke saath girtay hain.
Mujhay laga tha ke yeh aap ka kaam tha ke Horus ko achay mood main rakhein.
Pujaari.
Pujaari Chay-Ara sirf sab keliye fikarmand hain.
Warna, woh thori ziyaada..
aaraam say baat karti.
Hum nay tumhein aasmaan ke pathar ke baaray main baar baar khabardaar kiya hai.
Aur unn say jo khatra hai,
Ramses the Wise ke Court ko. Buray waqt aarahay hain, meray firaun.
Dua aur trifle kaafi nahin hongay, unhein roknay keliye.
Pujaari.
Aap ki zubaan kaafi taiz chal rahi thi.
Ziyaada naatak hogaya tha kya?
Nahin. Mujhay tumhaari zubaan bohot pasand hai.
Tum theek ho?
Haan, main theek hoon. Bas mera sar dukh raha hai.
Pakka?
Yeh ziyaada tar yaaddaasht waapis aanay ki nishaani hai.
Haan, pakka.
Mujhay filhaal kuch yaad nahin aaya.
Aik farmhouse par kuch hero?
Mujhay lagta hai main nay yeh pehlay kisi film main daikha hai.
Hamein aik mehfooz jagaah chaahiye.
S.T.A.R Labs main kya masla hai?
Mera matlab hai, kuch bhi nahin, agar tum bhool jaao ke
tum logon nay ghoomnay waalay darwaazay lagaaye hain
tou buray aadmi apni marzi say andar baahir jaa saktay hain.
Mujhay dobaara yaad dilaana zara ke tumhaari pichhli jagaah ka kya hua
ya uss say pehlay waali ka.
Pehli jagaah, police nay kharaab kardi thi
aur..
main madad karna band kar rahi hoon.
Savage nay mujhay aur Barry ko sirf isliye zinda rehnay diya,
kyunkay usay laga ke Kendra, Hawkgirl ke roop main aanay lagi
aur woh uss ke peechhay gaya.
Woh uss ki aur Carter ki maujoodgi mehsoos kar sakta hai.
Hamein sheher ke andar reh kar uss keliye aur aasaani paida nahin karni.
Par tum ab soch rahi hogi ke kaash tum apni ammi ke ghar main rahi hoti.
Hamein Savage ke fawaid kam karnay ke tareeqay dhoondnay hongay.
Barry, tum dair say aaye ho.
Sorry. Pata chala ke itni duur daraaz ki veeraan jagaah dhoondna itna aasaan nahin.
Haan, sach main. Roaming ke paisay hi
mujhay kangla kar deingay.
Hum Savage ki nayi taaqat ko khatam karnay ke tareeqay soch rahay hain.
Aur uss ki jaadooyi chhari waali cheez bhi
Haan, Staff of Horus.
Woh kisi energy field say mehfooz kiya gaya hai.
Main uss par ungli bhi nahin laga sakta tha.
Shaayed agli dafa dastaanay pehenna.
Kya agar hum insulate kiye huay gauntlet banaayein?
Aray, haan, haan, magnetic sheild say rukaawat paida..
Staff ki magnetic polarity.
Haan.
Jab tak kitaabi keeray kaam kar rahay hain..
Suna main nay, jaan.
Jab tak woh Savage say staff ko duur karnay ke baaray main sochtay hain,
hamein uss ke baaray main sab kuch jaanna hoga.
Main nay google par dobaara zinda huay paagalon ko daikha
aur kuch bhi nahin mila.
Kendra aur main dobaara zinda huay paagal hain.
Savage mehez daaemi hai.
-Mehez? -Naye 'aam' main khush aamdeed.
Jo bhi 4,000 saal say yahaan hai unn ki koi naa koi nishaani hogi.
Main A.R.G.U.S. main daikhta hoon, hosakta hai unn ke paas kuch ho.
Laurel aur main police report waghaira daikh laitay hain.
Acha hai.
Hamein tumhaari nayi salaahiyat ko istimaal karnay ka tareeqa dhoondna hoga.
Meri salaahiyat?
Hamein faida hosakta hai.
Haan, jo bhi tum karo, isay tumhein train nahin karnay daina.
Maazrat, par jab baarish hoti hai,
mujhay abhi bhi wo zakhm mehsus hotay hain jahaan is nay mujh par teer chalaaye thay.
Isay main train karloonga phir.
Sahi.
Oliver.
Mujhay kuch kaam say jaana hai.
Main jald say jald waapis aajaaonga.
Aur yeh tumhaara kaam asal main hai kya?
Fikar mat karo, kuch khatarnaak nahin.
Acha, tum theek ho?
Hum aik daaemi paagal ka saamna kareingay,
jis ke paas jaadooyi staff hai,
tou meray dimaagh main thori cheezein chal rahi hain.
Haan, par tum bilkul theek thay,
jab hum ghar par thay,
aur ab jab hum Central City main hain,
tum bas..tum nahin ho.
Shaayed yahaan ka sooraj aur roshni meray liye kuch ziyaada hi hai.
Kuch chal raha hai
aur main tumhein uss baaray main sab bataaonga.
Mujhay bas pehlay jaanna hai ke woh cheez asal main hai kya.
-Theek hai. -Sahi.
Suno!
Tum abhi paraishaan hogi.
Haan. Pata hai, hamein baat karni chaahiye.
Romance ki taareekh main kabhi bhi unn lafzon ka matlab acha nahin nikla.
Mera matlab hai hamein shaayed baat karni chaahiye
jo kuch hua hai, uss ke baaray main..
aur jo horaha hai.
Pata hai, main aik raaye daita hoon
aur kehta hoon ke baat nahin kartay.
Daikho, abhi tumhaari zindagi main bohot kuch chal raha hai.
Aur main woh gizaayat say bharpoor, sabzi ka tukra nahin hona chaahta
jisay tum plate say hata kar, kuttay ko dedo.
Mera matlab hai,
mujhay nahin lagta ke abhi,
tumhaara dhiyaan bilkul bhi bantna chaahiye.
Chalo.
Haan.
Chalo.
Sorry, dost, yeh private hai.
Private?
Haan.
Main jaa kar push-ups karta hoon.
Kholo.
Kyun? Andar kya hai?
Kuch aisa jo hamein hamaari har zindagi main haasil karna hota hai.
Kabhi mujhay milta hai, kabhi tumhein main mil jaata hoon,
aur hum isay saath dhoondnay jaatay hain.
Chaar hazaar saal, 206 zindagiyaan.
Hum saaray combination daikh chukay hain.
-Mujhay nahin lagta main iss keliye.. -Tayyaar ho.
Tum har zindagi main yehi kehti ho.
Daikho jaisay jaisay tum ubharti ho, aur tumhaari yaaddaasht waapis aati hai,
uss ke saath doosri cheezein bhi aayeingi.
Hunar, zubaanein, tumhaari zaati zindagi ke hissay.
Yeh lo.
-Yeh paagal pan hai. -Khair hai.
Main iss main tumhaari madad karoonga.
Haan, aakhri dafa jab tum nay meri madad ki thi,
mujhay aik imaarat say dhakka diya gaya tha.
Haan, aur uss ke baad tum aur ubhar kar lauti,
agar mujhay sahi say yaad hai.
Aur aisa isliye hai, kyunkay ghussa, dar,
josh, yeh woh cheezein hain jo
andar ka warrior baahir aata hai.
Savage ke mutaabiq, main aik pujaari hoon.
Paadriyon ka firqa warrior hi tha.
Warrior pujaari,
aur tumhein wohi yaad karna hai.
Aur agar main yeh naa kar saki?
Phir hum dono shaayed mar jaayeingay.
Dobaara.
Theek hai, dair nahin kartay.
Oliver?
Hello!
Aik minute rukna.
Tum yahaan kya kar rahay ho?
Bataaye baghair aanay keliye maazrat.
Main kal sheher aaya
aur main nay tumhein apnay baitay ke saath daikha.
William.
William?
Acha naam hai.
Oliver, tum meray ghar par kya kar rahay ho?
Main nay tumhein aur William ko saath daikha, aur meray liye..
yeh naa sochna mushkil hai, kyunkay woh..
woh, kya, 9 saal ka hai?
Aur hum 10 saal pehlay saath thay.
Acha, yahin ruk jaao.
-Theek hai. -William tumhaara baita nahin hai.
Main nay bataaya tha ke hamaara baccha gir gaya tha, Oliver.
Haan.
Main William ke abbu say Central City main aanay ke do maheenay baad mili thi.
Tou..
Ammi, khail shuru hojaayega.
-Maazrat, mujhay jaana hai. -Nahin, jaao.
Theek hai.
Yeh lo.
-Sorry. -Shukriya.
William ko meri taraf say hausla daina.
Zaroor.
Abhi acha waqt nahin, Malcolm.
Main nay Vandal Savage ke saath mulaaqaat tay karli hai.
Tum main aur speedster.
Kya?
-Ruko, kyun.. -Kyunkay guft o shaneed hi
iss haalaat say baahir nikalnay ka rasta hai, Oliver.
Savage jo chaahta hai, woh uss keliye Central City ko tabaah kardega.
Agar tumhaara baccha hota, tou tum samajhtay.
Main fleet fleet say baat kar chuka hoon,
woh raastay main hai.
Aanay ka shukriya.
Main jaanta hoon yeh thoray paagal pan say ziyaada hai.
Haan, tumhaara khaufnaak anghooti waalay dost nay itnay achay say poochha.
Meherbaani kaho ke hum dehshat gardon say guft o shaneed nahin kareingay.
Ya 4,000 saal puraanay buray aadmiyon say.
Isay sirf haqeeqat dhoondnay ka aik tareeqa samjho.
Shaayed Savage kuch aisa kehde jisay,
hum apnay faiday keliye istimaal kar sakein.
Thea keh rahi thi tum aaj kal mazaaq ziyaada karnay lagay ho.
Ruko, tumhein itna kuch kaisay pata hai,
Savage ke baaray main waisay?
Mujhay uss ke baaray main kuch bhi nahin maaloom,
Mr. Allen. Koi nahin jaanta.
Isliye mujhay uss say dar lagta hai.
Mujh say darnay ki yeh waahid wajaah nahin hai.
Yaqeen maano mera.
-Yahaan aanay ka shukriya. -Tum kya chaahtay ho?
Jo har koi chaahta hai..
kabhi naa marna.
Mujhay laga tumhein yeh masla nahin.
Sirf agar main Shehzaaday Khufu...
aur Pujaari Chay-Ara ki jaan leloon.
Kendra aur Carter.
Hum teeno aik shaitaani daeray main band hain
jo hazaaron saal say chal raha hai.
Iss say tumhaara koi taaluq nahin.
Hum nay apna taaluq bana diya hai.
Locksley ke Robin.
Main nay usay kamaan chalaana sikhaya tha.
Uss nay mujhay dar naa mehsoos karna sikhaaya tha.
Main woh dushman hoon jisay tum hara nahin saktay.
Tumhaaray aur tumhaaray apnon ke paas jeenay ka aik waahid raasta hai,
mujhay woh lauta do jo mera hai.
Shehzaaday Khufu aur Pujaari Chay-Ara ko mujhay saunp do
chaubees ghanton main
warna main iss sheher ko barbaad kardoonga
tumhaaray har pyaaray ka qatal karke.
Aur uss ke baad, main tumhaaray ghar aaonga
aur wahaan bhi yehi karoonga.
Theek hai, main bas soch main hoon
kya aap nay yeh taqreer aaj subha sheeshay main yaad ki thi
ya yeh sab aisehi achaanak?
Tum kyun jaanein khatray main daalogay,
apnay dost aur khaandaan ki, do ajnabi keliye?
Do sau chhay dafa main inhein maar chuka hoon.
Tum par konsa jin chara hai
jo tumhein lagta hai ke tum mujhay yeh dobaara karnay say rok saktay ho?
Koi jin nahin.
Umeed.
Main iss mulaaqaat main tajassus ke saath aaya tha.
Ab mera kaam yahaan poora hogaya.
Khufu aur Chay-Ara ko 24 ghanton main Jurgens Industrial main laana.
Warna main tumhein mara hua aur dafan daikhoonga,
tumhaaray apnon ki laashon ke neechay.
Hum Kendra aur Carter ko daao par nahin laga rahay.
Yeh tumhaara faisla nahin hai.
Yeh daira hai jis main
pichhlay 4,000 saalon say ghoom rahay hain.
Savage daaemi hosakta hai, par woh koi Khuda nahin.
Nahin, par woh Khuda ke foran baad hai.
Oliver!
Kya?
Behtar hoga ke tumhein pakka yaqeen ho ke tumhaari zid,
meri baiti ko nahin marwaaega.
Kyunkay agar aisa hua,
main tumhaaray peechhay aaonga.
Aur is tarha say, jis say tum bheek maangogay,
Vandal Savage ki raza mandi keliye.
Chaubees ghantay.
Kis liye?
Tumhein aur Carter ko bhaijnay keliye
Savage ke paas, warna..
Savage, Central City ko barbaad kardega.
Haan.
Hum iss sab say pehlay guzar chukay hain, jab 1887 main Huang main sailaab laya tha.
Savage nay taqreeban bees lakh logon ko maar diya tha,
hum tak pohonchnay keliye. Aur woh pohncha tha.
Hum uss waqt tumhaari madad nahin kar rahay thay. Ab kar rahay hain.
Hamaaray paas aik kaamyaab plan sochnay keliye 24 ghantay hain.
Nahin, yeh paagal pan hai.
Meri zindagi, laakhon logon ki zindagi say ziyaada zaroori nahin hai.
Kendra.
Main uss say baat karta hoon.
Theek.
Main daikhta hoon.
Main nay kaha, main uss say baat karta hoon.
Suno, aik idea hai,
kyun naa hum usay Vandal Savage ke paas phaink dein?
Tum kahaan thay?
Hello.
Tum nay pooray, "sheher ko bachaao
ya meri girlfriend ko aik daaemi sanki insaan ko dedo."
Haan, sorry. Woh, yaar, kal raat, main..
main ghum hogaya tha.
Nahin.
-Haan, mujhay lagta hai main.. -Nahin bolna.
Meray khayaal say main time travel karoonga.
Main nay tum say kaha ke mat kehna!
Sorry. Mujhay samajh nahin aaraha main aur kya karoon.
Time travel karnay ka pehla usool hai ke iss ke baaray main baat mat karo.
Kyunkay yeh baat karke, tum taareekh kharaab kar rahay ho.
Daikho, main jaanta hoon ke time travel karnay ke nuqsaanaat hotay hain.
Pichhli dafa jab tum nay mustaqbil daikha tha,
Main abhi kuch nahin daikh raha, theek hai na.
Sahi, acha, daikho, ghabraao mat.
Pehla, hosakta hai tumhaaray time travel ki wajaah buri naa ho.
Hosakta hai, achi wajaah ho, hai na?
Doosra, ab jab tum jaantay ho ke tum nay time travel kiya,
tou tum shaayed yeh naa karo, sahi?
Tou, mustaqbil jaanna shaayed haal ko badal day.
jo shaayed mustaqbil ko badal day.
Kya?
Mera sar dukh raha hai.
Chay-Ara... maazrat, Kendra...
tumhein bhaagna nahin chaahye. Hum nahin jaantay agar Savage..
Kya hum kabhi khud kashi kartay hain?
Kya?
Hamaari pichhli zindagiyon main.
Savage ko daaemi zindagi keliye hamein maarna hota hai.
Kya hum kabhi usay iss cheez say roknay keliye khud kashi kartay hain?
Pata hai, hamaari pichhli zindagiyon main
main hi saaray plan banaata hoon,
aur ab mujhay samajh aanay lag raha hai,
yehi wajaah hai ke aisa kyun.
Sab log wahaan hamein bachaanay keliye marnay ko tayyaar hain.
Tumhein nahin lagta yeh thora paagal pan hai?
Nahin.
Meray khayaal say yeh azeem hai.
Yehi unn sab ko hero banaata hai.
Haan, par hero ya nahin,
main kisi ko apnay liye marnay nahin derahi.
Tou nahin marnay do.
Woh insaan bano, woh aurat,
jo warrior tumhein banna tha.
Jo tum hamesha say ho.
Mujh par hamla karo.
Kya?
Maaro mujhay, ya, ya..
koshish karo.
Haan, halaankay mujhay yeh karke khushi hogi, main..
iss mood main nahin hoon.
Acha sach main? Main Savage say keh daita hoon
ke jab tumhaara mood ho tab aaye.
Dobaara.
Shabaash.
Tumhein mehsoos horaha hai?
Ghussa?
Yehi raasta hai, Kendra.
Andar ke chhupay huay warrior ko dhoondnay ka.
Suno.
Dakhal andaazi keliye maazrat.
Ajeeb.
John, Laurel, aur Thea waapis aagaye hain,
aur unhein kuch mila hai.
Oliver aur Barry kahaan hain?
Oliver zaahiri taur par, dobaara raaz rakhnay waalay roop main aagaya hai.
Barry, Mujhay nahin pata. Caitlin aur Cisco...
anti-staff gauntlet par kaam kar rahay hain.
Tum logon ko kya mila hai?
Beta Max.
Yeh tum logon ko eBay par mila?
Lyla ki source lagaayi.
Haan, isay chalnay main thori dair lagegi,
kyunkay ab hum aik digital dunya main rehtay hain.
Yeh tape aik saaz baaz groh say aayi hai,
jinhein Savage main dilchaspi hai.
Pentagon ke paas 1986 main Savage ki aik file thi.
Par ab woh bohot ziyaada badal chuki hai.
Samajh gayi.
Kya yeh chal raha hai?
Mujhay umeed hai.
Mera naam Dr. Aldus Boardman hai.
Main St. Roch University main professor hoon.
Taareekh 8 April, 1975 hai.
Mera nahin khayaal ke kisi aur ko yeh maaloom hai
aur jinhein hai, woh yaqeen nahin kartay.
Woh aik afsaana hai. Aik shehri afsaana.
Woh Machiavelli aur Nostradamus ke baraabar hai.
Uss ke bohot say naam hain,
par main usay Vandal Savage ke naam say jaanta hoon,
Aur woh dunya ki maut hoga.
Par mujhay lagta hai usay rokna ka aik tareeqa hai.
Savage aik daaemi, Misri pujaari hai.
Uss ki daaemi zindagi ki wajaah
aik ghair qudrati aafat hai.
Mera khayaal hai ke iss aafat say jo koi bhi cheez taaluq rakhti hai,
woh asraat ko ultay karke, usay maar sakti hain.
Aur mujhay lagta hai ke hamaari qeemti, naazuk dunya,
ko aik din hamaari zaroorat hogi.
Yeh tou saal ki sab say chhoti baat hai.
Ya, pichhlay 4,000 saalon ki.
Tumhein kuch pata hai ke uss ka inn cheezon say kya matlab tha?
Yeh aafat?
Nahin, mujhay, mujhay koi aafat nahin yaad.
Staff.
Staff of Horus?
Haan.
Mujhay lagta hai ke qadeem Misar main Savage, staff ka maalik tha.
Tumhein yaad hai?
Tukka hai.
Aur agar Professor Boardman ka tukka sahi hai,
staff nay mujhay Savage ko maarnay main madad ki thi.
Acha, kisi ko Oliver aur Barry ko yeh bataana hoga.
Acha, tou yeh lo, main nay gene milaaye,
aik baal aur jo khoon ka sample tum nay mujhay diya tha, unn ka.
Abhi tak pakka nahin ke iss main Damian Darhk ka kya taaluq hai,
par Y chromosome miltay hain.
Tum theek ho?
Iss keliye shukriya, bohot kaam ki cheez hai.
Sahi.
-Barry. -Haan?
Kisi ko iss baaray main mat bataana.
Theek hai, main jaanna chaahti hoon yahaan kya chal raha hai.
Felicity...
Haan, main nay tumhaara peechha kiya.
Main jeenay keliye logon ko dhoondti hoon.
Asal main, mujhay paisay nahin miltay, magar..
woh kya tha?
Kya kya tha?
Tum nay abhi abhi apnay jaib main taiz raftaar ke saath kuch daala.
Aray, nahin, kuch bhi nahin.
Woh, asal main, woh,
woh kuch hai jo Oliver chaahta tha main daikhoon.
Woh, woh Damian Darhk ke baaray main...
Main daikhna chaahti hoon.
Kyun?
Kyunkay tum nahin chaahtay ke main daikhoon.
Sorry, Oliver nay mujhay khaas kaha tha..
-Dikhaao. -Theek hai.
Pata nahin iss main bari baat kya hai. Yeh sirf aik DNA test hai.
Nahin, nahin hai.
Meri jaan, tum andar jaa kar khailo.
Ammi, Flash nay abhi sheher nahin bachaaya.
Foran, meri jaan.
Kya hum baat kar saktay hain?
Daikho, main nahin jaanti tum kya karna chaah rahay ho, Oliver.
Main jaanta hoon, Samantha.
Main jaanta hoon ke William mera baita hai.
Sahi.
-Tum nay mujhay kyun nahin bataaya? -Uff,
apni aawaaz dheemi rakho.
Tumhaari ammi nay mujhay mana kiya tha.
Kya?
Unhon nay mujhay 10 laakh dollar diye
taakay main tum say kahoon ke hamaara baccha gir gaya hai.
Meri ammi ajeeb thi,
par woh aisa kabhi naa karti.
Yahaan ruko.
Yeh lo.
Main nay isay kabhi cash nahin kiya.
Mujhay unhein apnay bacchay say duur rakhnay keliye
unn ke paisay nahin chaahiye thay.
Ya mujhay uss say duur rakhnay keliye.
Tou kya, woh bilkul apnay abbu jaisa ban sakay?
Media ko maaray, aur larkiyon ke saath khailay?
Samantha, main ab woh aadmi nahin raha.
Jaanti hoon, main jaanti hoon. Tum ab mayor ban rahay ho,
tumhaari ammi ka qatal hogaya tha.
Tumhaaray dost nay mujhay bataaya tum badal gaye ho.
Par kya tum sach main mujh say keh saktay ho.
ke tumhaari zindagi main paagal pan nahin raha?
Tum sach main keh saktay ho ke, William keliye yeh behtar nahin
ke tumhaari dunya us say duur rakhi jaaye?
Nahin, tum sahi keh rahi ho. Main khud garz hoon.
Par mujhay apnay baitay ko jaannay ka aik mauqa chaahiye,
aur mujhay lagta hai ke uss ka bhi haq banta hai
apnay baap ko jaanay.
Daikho, woh khush hai.
Woh, woh khush hai.
Main nahin chaahti ke woh tumhaari dunya main kho jaaye.
Yeh nahin hosakta. Jiska matlab hai..
woh yeh nahin jaan sakta ke tum uss ke baap ho.
Aur koi aur bhi nahin.
Mujhay koi farq nahin parta agar yeh bura lag raha hai.
Main uss ki maa hoon, main kuch bhi karoongi,
kuch bhi, jo mujhay usay mehfooz rakhnay keliye karna hoga.
Samantha, meri zindagi main ab koi aur hai.
Please, mujhay yeh uss say chhupaanay ko mat kaho.
Oliver,
agar tumhein meray baitay ke saath koi bhi rishta rakhna hai.
Tou yehi meri shart hai.
Tum nay pehlay hi mujh say meri dunya maangi hai.
Main bhi badlay main yehi maang rahi hoon.
Sab tumhaara intizaar kar rahay hain.
Sorry, mujhay zara kaam tha.
Tou meray khayaal say tum ab yeh raaz kholnay waalay ho?
Woh baat nahin hai.
Phir kya baat hai?
Meray khayaal say Central City main koi Damian Darhk ka kaam kar raha hai.
Tou main nay Barry ko uss keliye bhaija tha.
Iss tarha ka kuch?
Woh nahin jaanta tha woh mujhay kya deraha hai.
Par main nay tumhaaray khoon ke itnay test kiye hain,
ke tumhaara DNA kahin bhi pehchaan sakti hoon.
Tum samajh nahin..
Tum nay praternity test karwaaya, hai na?
-Daikho, Felicity.. -Ruk jaao.
Main aik aur jhoot nahin sunn sakti.
Baat itni aasaan nahin.
Ya Khuda, Oliver.
Tum iss dunya ke waahid insaan ho
jisay sach bohot mushkil lagta hai.
Waisay batadun, mujhay koi farq nahi parta agar tumhaara aik baccha hai.
Mujhay yaqeen nahin aaraha ke tumhaara aik bacha hai aur tumnay mujhay bataaya nahin.
Mujhay iss baat say farq parta hai ke tum nay mujh say abhi jhoot bola.
Tum jaanti ho abhi meri poori dunya badal gayi hai?
Aur meray khayaal say mujhay..
aik minute isay akailay samajhnay ka haq hai.
Tum phir bhi CCPD jaa kar Barry ko tou lay aaye.
Tum nay yeh baat khud tak nahin rakhi. Tum nay yeh mujh say chhupaayi.
Tum mujhay kab bataanay waalay thay?
Pata nahin.
Agar tum mujh say pyar kartay,
agar tumhein mujh par bharosa hota,
mujhay yeh bataana aik bhoj naa hota,
mujhay bataanay say tumhein sukoon milta.
Par agar tumhein mujh par bharosa nahin.
Tou kabhi hoga bhi nahin.
Aur main kisi aisay insaan ke saath kaisay reh sakti hoon
jisay mujh par bharosa nahin?
Felicity..
Tum log theek ho?
Oliver? Kya hua?
Kuch nahin. Main theek hoon.
Pakka? Matlab, tum theek lag tou nahin rahay.
Paraishaan lag rahay ho.
Sab log andar hain?
Haan.
Savage ki deadline ki baat kartay hain.
Felicity kahaan hai?
Gauntlet kaam kar rahay hain kya?
Karna hi hoga, hamaaray paas ab waqt nahin.
Meray khayaal say woh kaam kareingay.
Staff, "chhoo nahin saktay" say "chhoona dikhega nahin" hojaaeingay.
Savage nahin jaanta ke Kendra ki saari salaahiyat waapis aagayi hai,
jo tumhein hamaara hukum ka ikka banaata hai.
Hum tumhein Savage ke saamnay kareingay,
tum achaanak say hamla karna.
Main aag lagaaonga.
Barry, tum taiz raftaar say jaana, aur..
Staff ko chheen loon, samajh gaya.
Aur hamein kya karna hoga?
Sirf main, Barry, Kendra aur Carter jaayeingay. Hum sambhaal leingay.
Ollie!
Nahin, hum zaroorat say ziyaada jaanon ko khatray main nahin daal rahay.
Tayyaar hojaao.
Tum laaye inhein.
Aur achay say tayyaar hokar aaye ho haan.
Hum yeh sirf isliye kar rahay hain, kyunkay do jaanein,
do shehron say ziyaada zaroori nahin.
Phir tou, tum meri soch say ziyaada aqalmand niklay.
Aik arsa guzar gaya,
Abhi bhi yehi pehnay huay ho,
bekaar say kapray haan.
Tum logon ka yahaan hona zaroori nahin.
Yeh dikhnay main thora..
naagawaar hoga.
Tumhaaray naye doston nay tumhein dhoka diya.
Seedha woh karo jo tumhein karna hai.
Tumhein dobaara daikh kar bohot khushi hui, mera pyaar.
Main kabhi tumhaara pyaar nahin hongi.
Jaanta hoon.
Isiye yeh hamesha..
aasaan hota hai.
Chay-Ara..
alvidaah kehna sab say mushkil lekin aasaan kaam hota hai.
Abhi, Kendra!
Carter!
Hogaya.
Main kar raha hoon!
Gauntlet kaam nahin kar rahay!
Tumhein chhorna hoga, Barry!
Nahin, main tumhein nahin chhor raha.
Tumhaari raftaar yahaan say jaanay keliye kaafi hai, jaao.
Ollie, nahin.
Bhaago, Barry, bhaago.
Aanay ka shukriya.
Main jaanta hoon yeh thoray paagal pan say ziyaada hai.
Main iss mulaaqaat main tajassus ke saath aaya tha.
Ab mera kaam yahaan poora hogaya.
Khufu aur Chay-Ara ko 24 ghanton main Jurgens Industrial main laana.
chaubees ghanton main, warna main is sheher ko barbaad kardoonga.
Warna main tumhein mara hua aur dafan daikhoonga,
tumhaaray apnon ki laashon ke neechay.
Barry, tum theek ho?
Hamein team ko samjhaana hoga.
Kisi tarha ka hamla karnay ka tareeqa sochna hoga.
Yeh kaam nahin karnay waala.
Kya?
Kuch nahin. Sahi, chhoro.
Mujhay kuch bolna hi nahin chaahiye tha.
Kya chal raha hai?
Acha, daikho, tumhein kuch samajh nahin aanay waala.
Par main..main waqt main waapis gaya tha.
Jab hum Savage ko haraanay ki koshish kar rahay thay.
Mera matlab hai, baad main, jab hum nay koshish ki,
usay mustaqbil main haraanay ki, aur..
yeh kaam nahin karta.
Tum theek keh rahay ho, mujhay kuch samajh nahin aarah.
Meri dunya tumhaari dunya say ziyaada ajeeb hai.
Shaayed hum usay apnay faiday keliye istimaal kar sakein.
Tum keh rahay ho..
jo bhi hum Savage ke khilaaf karaty hain, woh kaam nahin karta?
Haan.
Tou hum aik naya plan banaatay hain.
Nahin. Nahin, nahin, nahin. Acha, daikho, tum aisa nahin kar saktay.
Tum..jab main waqt say khailta hoon
woh bas, uss ka anjaam acha nahin hota.
Par tum jo mujhay bata rahay ho pehlay say uss ka anjaam acha nahin hai.
Barry, hamaaray kaam main logon ko, doosray mauqay nahin miltay.
Hamein iss mauqay ka faida uthaana hoga.
Theek hai, umeed hai ke tum sahi keh rahay ho.
Acha tou wahaan say shuru karo, jo ghalat tha.
Tum thay.
Jab hum Savage ka saamna kartay hain,
tumhaara dhiyaan kahin aur hota hai. Tum badlay huay hotay ho.
Matlab?
-Oliver.. -Barry!
Matlab?
Acha, kya tum soch rahay ho
ke mujhay aik baal do, DNA test karwaanay keliye?
-Haan. -Sahi.
Main nay kiya tha.
Aur haqeeqat jaannay ke baad tumhein kuch samajh nahin aaraha tha.
Aur phir Felicity ko pata chal gaya
aur tum logon ka kaafi bara sa jhagra hua
aur aisa laga ke tum dono hamesha keliye alag hojaaogay.
Jhagra kis baaray main tha?
Mujhay kaafi hadh tak yaqeen hai ke tum kisi ke baap ho, Oliver.
Tou jab hum Savage ka saamna karnay jaatay hain
tab tumhaara dhiyaan kahin aur hota hai.
Aur phir Kendra apni taaqat istimaal nahin kar sakti
aur jo tech woh bana rahay hain,
Savage ke staff keliye, woh kaam nahin karta,
aur sab mar jaatay hain, Oliver.
Iss baar aisa nahin hoga.
Iss baar hum cheezein alag tarha say kareingay.
Kaisa chal raha hai?
Mera pehli dafa aik anti-Gandalf magic staff dastaanay banaanay ke hisaab say,
meray khayaal say kaafi acha.
Acha, do aur teen dafa daikhna, theek hai?
Mujhay dar hai ke yeh kaam nahin kareingay.
Kis hisaab say?
Tukka samajh lo.
Aur, main chaahta hoon tum Kendra say baat karo.
Acha, main samajh gaya. Tum teer chalaatay ho, aur pyar ki raaye daitay ho.
Jaisay ke tum koi pyaar ke farishtay ho.
Carter jo bhi uss ke saath kar raha hai woh kaam nahin kar raha.
Hamein Savage say larnay keliye uss ki taaqat chaahiye.
Aur hamein chaahiye ke woh usay kisi fikar ke baghair istimaal karay.
Carter aik kameena hai, par woh usay uss ke saath hona hai,
kyunkay qismat main unn ka saath likha hai
aur woh uss ka zindagi bhar ka saathi hai.
Tou mujhay pata bhi nahin ke main aisa kya keh sakta hoon..
Hamein kuch karna hoga, Cisco. Hamein usay samjhaana hoga.
Misri ka waapis zinda hona, meri samajh say baahir hai.
Kendra jis cheez say guzar rahi hai..
woh khud ki shanaakht qubool karnay ke baaray main hai.
Aur iss kaam keliye kon behtar hosakta hai
uss larkay say jo uss say pyaar karta hai.
Mera nahin khayaal hum pyaar ke dhamaakay tak pohnchay hain abhi.
Main uss say baat karta hoon.
Tumhein nahin lagta yeh thora paagal pan hai?
Nahin, meray khayaal say yeh azeem hai.
Yehi unn sab ko hero banaata hai.
Haan, yeh acha hai.
Main Kendra say aik minute baat karoonga, He-Man.
Baat karlo yaar. Shukriya.
Hamein baat karni chaahiye.
Mujhay laga tum nay kaha tha ke hamein yeh sab khatam honay ka intizar karna chahiye.
Aray, yeh baat uss baaray main nahin hai.
Yeh tumhein apnay pankh kholnay main madad karnay ke baaray main hai.
Haan, Carter ke mutaabiq,
main aik warrior pujaari hoon
aur ghussa hi tareeqa hai mujhay apni shanaakht waapis yaad dilaanay ka.
Haan, koi hairat ki baat nahin ke Mr. Agro ka yeh maanna hai
par mujhay lag raha hai, woh sab ghalat samajh raha hai.
Warrior par dhiyaan dainay ke bajaaye, pujaari par dhiyaan do,
aur uss naik
aur achi insaan par, jo tum andar say ho.
Tumhein kaisay pata ke main 4,000 saal pehlay aik achi insan thi?
Kyunkay main tumhein jaanta hoon, Kendra.
Kuch cheezein nahin badalti.
Mujhay lagta hai tum khud ko rok rahi ho.
Carter jo tumhein sikha raha hai uss say, kyunkay uss ka matlab hai,
woh yaad karna jo tum thi, aur woh koi aur thi.
Jo uss say pyaar karti hai.
Jab say main aayi,
mujhay apni pehli zindagi yaad aarahi hai,
Misr waali. Par main Carter say kehti aarahi hoon
ke mujhay kuch yad nahin aaraha, kyunkay..
kyunkay mujhay yeh maanna nahin ke main koi dobaara zinda hui
Misr ki warrior pujaari ho.
Sahi.
Yeh tou sach main mushkil hai.
Par yeh kamaal ka bhi hai.
Main iss say guzar chuka hoon, tum yeh jaanti ho.
Aur tum jis cheez say abhi guzar rahi ho, woh aik tauhfa hai.
Yeh aik maujiza hai, ziyaada tar log jis ka tajurba bhi nahin kartay.
Haan, par yeh aik buray sapnay jaisa lagta hai.
Haan, par yeh.. yeh aik faisla hai.
Tum doosra faisla kar sakti ho, tum jo ho usay yaad karnay ka
ya jo tum thi.
Apni aankhein band karo.
Bas apni aankhein band karo.
Khud ko ijaazat do.
Yaad karnay ki.
Aye, aye, ruko.
Thori dair aur ruk jaao.
Nahin ruk sakti.
Hath-Set aur mujhay Horus ko koi paishkash karnay jaana hai.
Auger ka kehna hai ke aasmaan say aur pathar giraingay.
Acha, main nay suna hai woh tumhaari maalik hai.
Kitni khush qismati ki baat hai ke
main aisay aadmi ko jaanti hoon jo usay sambhaal sakta hai.
Shehzaaday Khufu.
Kitni hairat ki baat hai ke aap yahaan hain.
Chay-Ara ke bedroom main.
Yaqeenan aap jaantay hongay ke, paadriyon ke firqay keliye,
shaahi khaandaan ke saath sona mamnoo hai.
Baahir niklo.
Aisi khata ki saza..
maut hai.
Main nay kaha,
baahir niklo.
Main tumhaaray baap say nahin darta.
Jald aasmaani pathar, iss saltanat ko tabaah kardeingay
aur unn ka raaj khatam hojaayega.
Lekin pehlay..
Mujhay Chay-Ara jo jaanna hoga, jaisay tum jaantay ho.
Sab theek hojaayega.
Apnay peechhay daikho.
Aasmaani pathar apna kaam karnay aaye hain.
Aur meri nafrat daaemi hogi.
Meri dushmani kabhi khatam nahin hogi.
Woh tumhaari iss zindagi say agli zindagi tak peechha karegi,
aur agli tak aur uss say bhi agli tak.
Horus..
tumhaaray bacchon ko ab tumhaari zaroorat hai.
Unhein tumhaari hifaazat ki zaroorat hai.
Hamein apnay pankh main mehfooz kaarlo.
Main intizaar karoonga..
hamesha keliye.
Meray paas waapis aana.
Kya?
Kya hua?
Meray khayaal say main jaanti hoon ke Vandal Savage ko kaisay haraana hai.
Oliver, tum theek keh rahay thay.
Pata nahin tumhein kaisay pata tha, par tum nay sahi kaha tha
ke gauntlet kaam nahin kareingay, unn main aik zaroori cheez ki kami hai.
Tumhein kaisay pata?
Kyunkay mujhay yaad aagaya.
Mujhay yaad aagaya ke Savage nay hamein pehli dafa kaisay maara tha.
Misr main.
Main hamaari pehli maut kabhi yaad nahin kar saka.
Yeh aasmaani pathar, yeh meteor,
woh giray thay aur poori tarha say shaahi mehel ko tabaah kardiya tha.
Middle Kingdom ke dauraan,
Misr main meteor activity ki miqdaad bohot ziyaada thi.
Mujhay cheezein maaloom hai.
Jo hamaaray tumhein pyaar karnay ki kayi wajoohaat main say aik hai.
Par uss say hamein Savage ko roknay main madad nahin ho paa rahi.
Yehi woh aafat hai, jis ki Professor Boardman baat kar rahay thay.
Unn meteor main aik noor tha.
Aur Savage ke staff ke paas do qeemti patthar thay, usi noor ke saath.
Haan, hosakta hai ke woh qeemti pathar
usi cheez ke banay ho, jis say meteor banay thay.
Misr meteorite ko apni dastkaari main istimaal kartay thay.
Aur madniyaat aik doosray ki quraabat ki wajaah say chamaktay hain.
Jaisay Sankara Stones.
Aray, ruko, Indiana Jones ki baat ke ilaawaah,
mujhay aur kuch samajh nahin aaya.
Meteorite ke do tukray, aik nth metal ki tarha
isi say counter-acting staff kaamyab hoga.
Yaqeen maano naa maano,
main nay aaj ke din is say bhi ziyaada ajeebo ghareeb cheezein suni hain.
Middle Kingdom say meteorite ka aik namoona
Keystone City Museum of Natural History..
main hai.
Umeed hai ke main sahi waala laaya hoon.
Main compatible isotope ko synthesize kar sakta hoon...
iss main say, aur gauntlet par laga sakta hoon.
Sahi. Karo.
Savage nahin jaanta ke Kendra ki saari salaahiyat waapis aagayi hain,
jo tumhein hamaara hukum ka ikka banaata hai.
Aur hamein kya karna hoga?
Tayyaar hojaao.
Ollie..
sab jagaah par hain.
Tumhein yaqeen hai?
Mustaqbil ko badalnay ke baaray main?
Barry, yahaan aisa kya hosakta hai..
jo, jo hochuka hai uss say bhi badtar ho?
Agar main yeh jaanta, tou main itna paraishaan naa hota.
Chalo yeh karein.
Tumhein dobaara daikh kar bohot khushi hui, mera pyaar.
Main kabhi tumhaara pyaar nahin hongi.
Jaanta hoon.
Isiye yeh hamesha..aasaan hota hai.
Chay-Ara...
alvidaah kehna sab say mushkil lekin aasaan kaam hota hai.
Abhi, Kendra!
Hato!
Gauntlet kaam kar rahay hain!
Nahin, nahin, nahin, Oliver, khud ki hifaazat karo!
Hum aik doosray ko chhor nahin rahay!
Kya hum nay kar dikhaaya?
Kya woh chala gaya?
Haan, lagta tou aisa hi hai.
Main jaanta tha tum yeh kar sakti ho.
Mujhay ajeeb sa deja vu horaha hai.
Tum akaili nahin.
Tou tumhein kaisa lag raha hai,
ab jab Savage aakhir kaar mar gaya?
Kya iss ka matlab ab yeh hai ke tum log daaemi ho
aur woh dobaara zinda hoga?
Kyunkay yeh bohot bekaar hojaayega.
Main nay thoray din pehlay pankh nikaalay thay
aur main filhaal usi baat ko maannay ki koshish kar rahi hoon.
Baat kaafi sahi hai, waisay.
Savage ab hamesha keliye chala gaya hai, hai na?
Pata nahin.
Hum nay usay pehlay kabhi haraaya nahin.
Par hum aazaad hain.
Kamray main jaao bhae.
Aakhir kaar tum logon ke paas apni poori zindagi pari hai.
Tum nay socha hai ke tum log kya karogay?
Carter ka kehna hai ke hamaari pichhli zindagiyon main
hum logon ki madad kiya kartay thay.
Aur tum logon nay meray liye jo kuch kiya hai, uss ke baad,
meray khayaal say mujhay bhi yehi karnay ki koshish karni chaahiye.
Tum aisay keh rahi ho jaisay yeh koshish kahin aur hogi.
Hamaari pichhli zindagi main, hum St. Roch main rehtay thay, aur..
hamein woh jagaah kaafi pasand thi.
Kya Cisco aur main akailay baat kar saktay hain?
Zaahir hai.
Chalo phir.
Cisco..
mujhay maaf kardo.
Pata hai kya. Koi masla nahin. Sab theek hai.
Asal main aik aam si kahaani hai,
larka larki say milta hai, usay woh larki mil jaati hai,
larki pankh nikaalti hai, aur apne pichlay janam ke pyar ke sath chali jati hai.
Sirf aik baat jo mujhay samajh nahin aarahi, woh yeh ke,
lagta nahin ke tumhein woh kuch khaas pasand hai.
Yeh aik kaafi mushkil sa rishta hai.
Jaisay ziyaada tar, 4,000 saal puraanay rishtay hotay hain.
Aik haftay pehlay, main aik waiter thi,
aur main bilkul nahin jaanti thi ke,
main apni zindagi ke saath kya karoongi.
Aur ab jaanti ho?
Kam az kam mujhay itna pata hai, ke main jaanna chaahti hoon.
Sahi.
Main nay tumhaaray liye kuch banaaya hai.
Shaayed mujhay yaad rakhnay keliye.
Main nay yeh nth metal say banaaya,
jo Barry meteorite say laaya.
Iss main aik micro GPS chip lagi hai.
Tou tum agar kabhi maslay main ho.
Main tumhein dhoond loonga.
Yeh kis liye?
Bas kabhi badalna mat.
Shukriya, Cisco.
Tou tum nay kar dikhaaya, Barry.
Sab log zinda hain. Hamaaray hifaazat ke farishtay.
Tum nay mujh say yehi kaha tha.
Jab main nay apni quwwaton ke baaray main tumhein bataaya tha
Dil say kaha tha, aur ab jaanta bhi hoon.
Suno, Oliver..
meray khayaal say hamein aik mushkil baat karni hai.
Meray baitay ke baaray main?
Uff, bolna bhi itna ajeeb lag raha hai.
Tumhaaray baitay ke baaray main kam, aur ziyaada..
ke tum Felicity ko uss ke baaray main bataaogay ya nahin.
Mujhay nahin lagta yeh tumhaaray kisi kaam ki baat hai.
Pata hai kya, haan, tum sahi keh rahay ho, yeh meray kaam ki baat tou nahin,
par main nay tum say kaha tha, jab main waqt ke saath khailta hoon,
tou garbar hoti hai.
Aur hum pehlay say Savage ke saath sab badal chukay hain
aur mujhay temporal backlash ki fikar hai.
Ruko, tumhein lagta hai ke waqt ko parwaah hai
ke main apni girlfriend say kya kehta hoon.
-Tum usay kya kehnay waalay ho? -Tum sahi ho.
Jab tum kehtay ho ke usool badaltay rehtay hain
aur jo zindagiyaan hum guzaartay hain,
woh hamein aisa mehsoos karwaati hain,
jaisay hum main taaqat hi nahin.
Aur main sochta hoon ke..
William behtar haal main hoga,
meri dunya, uss ki dunya say alag rakhnay main.
Daikho, Oliver, mujh say poochho, jisay apnay abbu ka saath naseeb nahin hua..
meray khayaal say William keliye sab say acha yeh hoga ke,
tum uss ki zindagi ka hissa bano.
Shukriya, Barry.
Khair hai.
Main galay milnay waalon main say nahin.
Haan, kuch aisa bataao jo mujhay pehlay say naa pata ho.
Par baat yeh hai ke, meri raftaar itni ziyaada hai
ke main tumhein galay laga sakta hoon, aur tumhein pata bhi nahin chalega,
tou tum mujhay yeh kar hi lainay do.
Shukriya.
Itna bura bhi nahin tha, nahin?
Tou yehi meri shart hai, Oliver.
Tum nay pehlay hi mujh say meri dunya maangi hai.
Main bhi badlay main yehi maang rahi hoon.
Theek hai.
Main kisi ko nahin bataaonga.
Felicity ko bhi nahin.
Felicity, acha naam hai.
Woh aik achi insaan hai.
Sab say achi.
William apnay kamray main hai.
Tum sirf ammi ke dost ho, theek hai?
Hello, William.
Hello.
Tumhein Flash acha lagta hai?
Kya main tumhein aik raaz bata sakta hoon?
Main Flash say mil chuka hoon.
Woh kaisa hai? Kya woh kamaal ka hai?
Haan, bohot kamaal ka. Woh..
Woh sab say achay insaanon main say hai.
Main Oliver hoon.
Main tumhaari ammi ka dost hoon.
Hum aik doosray ko kaafi arsay say jaantay hain.
Action figures khailna hai?
Zaroor, zaroor.
William, mujhay yahaan aana acha lagega,
kabhi kabhaar,
milnay keliye.
Tumhein uss say koi masla tou nahin hoga?
Yeh Captain Cold hai. Yeh bura aadmi hai.
Haan, hai.
Flash ko usay pakarnay keliye bohot ziyaada taiz raftaar hona hoga.
Woh hoga. Woh dunya ka sab say taiz raftaar aadmi hai.
Pakar liya.
Uff, kitni buri haalat hai.
Hamein iss jagaah ko saaf karna hoga.
Siwaaye agar, tum tayyaar ho mujhay bataanay keliye,
jo tum nay mujhay kaha tha ke bataaogay.
Felicity...
Oliver...
hum apni zindagi saath guzaarnay waalay hain.
Hai na? Hum aik team hain.
Agar tumhein koi cheez paraishaan kar rahi hai..
aur main uss baaray main nahin jaanti,
main tumhaari madad nahin kar sakti.
Main aik achi saathi nahin ban sakti.
Main tum say pyaar karti hoon,
aur isliye mujhay dunya ki sab say achi saathi banna hai.
Lance Armstrong ke manshiyaat ka hausla dainay waalay ki tarha nahin.
Balkay..
ziyaada sports ki qayyaas jo main istimaal karti,
agar mujhy sports ke baaray main kuch pata hota.
Tumhaara Central City main itna ajeeb bartaao kis wajaah say tha?
Ab koi farq nahin parta, woh khatam hochuka hai.
Aur ab main Star City main hoon,
tumhaaray saath.
Idhar aao.
Tumhaari nafrat daaemi hogi.
Tumhaari dushmani kabhi khatam nahin hogi.
Woh unn ka iss zindagi say agli zindagi tak peechha karegi,
aur agli tak..
aur uss say bhi agli tak.
Mera tum par ehsaan hai, dost.
Greg! Apna sar hataao.